ช้างศึก รอฉะ ฮอนดูรัส ส่งชุดยู-20 ลุยคิงส์คัพ
นักเตะ พลังโสม เกาหลีใต้ ชุดปรี-โอลิมปิก จะเป็นชาติแรกที่ยกพลมาถึงไทยในคืนวันพฤหัสบดีที่ 22 ม.ค.นี้ เพื่อร่วมโม่แข้งในศึกฟุตบอลชิงถ้วยพระราชทานคิงส์คัพ ครั้งที่ 43 ที่เมืองย่าโม โคราช นำทัพโดย 2 ดาวเตะจากโปฮัง สตีลเลอร์ มุน ซาง จิน กับ คัง ซัง วู ขณะสื่อฮอนดูรัสเผย ทีมชาติของพวกเขาอาจส่งทีมชาติฮอนดูรัสชุดอายุ 20 ปี มาลุยคิงส์คัพครั้งนี้ หลังทีมชาติชุดใหญ่มีคิว อุ่นเครื่องแบบเหย้า-เยือน กับทีมชาติเวเนซุเอลา ในช่วงเดียวกันพอดี,ความเคลื่อนไหวของศึกฟุตบอลชิงถ้วยพระราชทานคิงส์คัพ ครั้งที่ 43 ที่กำหนดระเบิดแข้ง ระหว่างวันที่ 1-7 ก.พ.นี้ ที่ จ.นครราชสีมา โดยทีมชาติไทย จะพบกับ 3 ชาติชั้นนำทั้ง ฮอนดูรัส อุซเบกิสถาน และ ทีมชาติเกาหลีใต้ ชุดปรีโอลิมปิก ซึ่งไทยรัฐทีวี เอชดี 32 จะทำการถ่ายทอดสดให้ชมกันทุกแมตช์,โดยล่าสุด ทีม พลังโสม เกาหลีใต้ ได้เปิดเผยรายชื่อ 21 นักเตะ ชุดทำศึกคิงส์คัพครั้งนี้ออกมาเป็นที่เรียบร้อยแล้ว โดยส่วนใหญ่เป็นแข้งชุดอายุต่ำกว่า 22 ปี เนื่องจากทีมโสมขาวชุดใหญ่กำลังทำศึก เอเชียน คัพ อยู่ในขณะนี้ ทำให้สมาคมฟุตบอลเกาหลีใต้ส่งนักเตะชุด ยู-22 เข้าร่วมศึกคิงส์คัพแทน โดยมีแข้งชื่อดังอย่าง มุน ซาง จิน และ คัง ซัง วู สองดาวเตะของ โปฮัง สติลเลอร์ เป็นตัวชูโรง,สำหรับรายชื่อนักเตะทีมชาติเกาหลีใต้ชุดคิงส์คัพ มีดังนี้ ผู้รักษาประตู กู ซัง-ยุน , อี ชาง-กึน, คิม ดอง-จุน กองหลัง ซอง จู-ฮุน, ยอน เจ-มิน, วู จู-ซุง, ชิม ซัง-มิน , อี เมือง-แจ, ปาร์ค ดอง จิน, อี จี-มิน กองกลาง มุน ชาง-จิน, กัง ซัง-วู, จุง แจ เฮือก, คิม ซัง-วู, อี วู-เฮือค, อี ยัง-แจ, คิม ซึง-จิน, ฮาน อุย-กวาน กองหน้า คิม จิน-เฮียค, คิม ยุน โดยเกาหลีใต้จะเป็นชาติแรกที่บินถึงไทยในคืนวันพฤหัสบดีที่ 22 ม.ค.นี้ ด้วยเที่ยวบิน เคอี 653 ในเวลา 22.55 น.,ส่วนทีมชาติฮอนดูรัส มีแนวโน้มว่าอาจไม่ได้ส่งทีมชาติชุดใหญ่มาลุยศึกคิงส์คัพ หลังสื่อของฮอนดูรัสตีข่าวว่าทีมชาติของพวกเขาอาจจะส่งนักเตะชุดอายุไม่เกิน 20 ปี เข้าร่วมแข่งขันฟุตบอลชิงถ้วยพระราชทานคิงส์คัพ ครั้งที่ 43 ที่ประเทศไทยในเดือน ก.พ.นี้,โดยสื่อดังกล่าวคาดการว่า ฮอนดูรัสจะส่งทีมชุดอายุไม่เกิน 20 ปีมาแข่ง ซึ่งอาจจะมีการผสมกันระหว่างชุดอายุไม่เกิน 20 ปีกับ 23 ปี เนื่องจากทีมชาติฮอนดูรัสชุดใหญ่ จะมีโปรแกรมอุ่นเครื่องกับทีมชาติเวเนซุเอลา 2 นัดในเดือนกุมภาพันธ์ แบบเหย้า-เยือน วันที่ 4 กุมภาพันธ์ และ 11 กุมภาพันธ์,ขณะเดียวกันในส่วนของบัตรเข้าชมการแข่งขันฟุตบอลชิงถ้วยพระราชทานคิงส์คัพ ครั้งที่ 43 จะเริ่มจำหน่ายตั้งแต่วันที่ 24 ม.ค. นี้ เป็นต้นไปที่ไทยทิคเก็ตเมเจอร์ทุกสาขา ในราคา 200,300 และ 400 บาท นอกจากนี้ ยังจะมีบัตรบางส่วนถูกแบ่งไว้จำหน่ายหน้าสนามแข่งขันในวันที่ 30 ม.ค.ด้วย,อนึ่ง สมาคมฟุตบอลแห่งประเทศไทยฯ จะเปิดแถลงข่าวการแข่งขันฟุตบอลชิงถ้วยพระราชทานคิงส์คัพ ครั้งที่ 43 อย่างเป็นทางการ ในบ่ายวันศุกร์ที่ 23 ม.ค.นี้ เวลา 14.00 น. ที่โรงแรม เอสซี พาร์ค
สื่อฮอนดูรัสเผย ทีมชาติของพวกเขาอาจส่งทีมชาติฮอนดูรัสชุดอายุ 20 ปี มาลุยศึกคิงส์คัพ ครั้งที่ 43 หลังทีมชาติชุดใหญ่มีคิว อุ่นเครื่องแบบเหย้า-เยือน กับทีมชาติเวเนซุเอลา ในช่วงเดียวกันพอดี
ฟุตบอลชิงถ้วยพระราชทานคิงส์คัพ ครั้งที่ 43,ทีมชาติไทย,ช้างศึก,ทีมชาติฮอนดูรัส,ข่าวกีฬา,ฟุตบอลคิงส์คัพ